कांगड़ा,04/नवंबर/2018/ITNN>>> बीड़-बिलिंग पैराग्लाइडिंग के लिए दुनिया के सबसे बेहतर स्थलों में एक है तथा इसमें अंतरराष्ट्रीय स्तर की सुविधाएं विकसित करने के साथ ही पैराग्लाइडर्स एवं दर्शकों के लिए अत्याधुनिक सुविधाएं मुहैया करवाने के प्रयास किए जा रहे हैं। यह बात खाद्य आपूर्ति मंत्री किशन कपूर ने शानिवार को बैजनाथ विधानसभा क्षेत्र के बीड़-बिलिंग में आयोजित इंडियन ओपन पैराग्लाइडिंग कैटगरी-2,क्रॉस कंट्री इवेंट, 2018 के समापन अवसर पर बोली। सप्ताह भर चली इस प्रतियोगिता में भारत के अलावा 20 देशों के करीब 100 पैराग्लाइडर्स ने भाग लिया।